5) Եթէ նոյնիսկ Սփիւռքը այսօր իսկ սկսի ներդրումներ կատարել Հայաստանի մէջ, սա չի նշանակեր, որ նոր միջոցներու ներհոսքը մէկ գիշերուան ընթացքին պիտի բաւարարէ ժողովուրդին բոլոր կարիքները: Ի հարկէ, որոշ մարդիկ, ի վերջոյ, կ՛աշխատին, սակայն շատերը, ինչպէս, օրինակ՝ տարեցները, նախկինին պէս եկամուտ չեն ունենար, իրենց չնչին թոշակներէն բացի: Անոնք, որոնք տեղեակ չեն Հայաստանի մէջ տիրող ծայրաստիճան աղքատութեան մասին, պէտք է կարդան «Կարտիան» թերթի մէջ 29 Սեպտեմբեր 2018ին հրապարակուած Նիք Տանցիկըրի յօդուածը՝ «Աւելի լաւ է մեռնիլ. գոյատեւման պայքար Հայաստանի չքաւորութեան մէջ» վերնագիրով: